РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број: 311-4828/14

15. мај 2015. године

Б е о г р а д

НАРОДНА СКУПШТИНА РЕПУБЛИКЕ СРБИЈЕ

Одбор за образовање, науку, технолошки развој и информатичко друштво Народне скупштине Републике Србије, на седници одржаној 15. маја 2015. године, размотрио је ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПРАВНОЈ ЗАШТИТИ ИНДУСТРИЈСКОГ ДИЗАЈНА **у појединостима**, који је поднела Влада.

На седници Одбора присуствовао је Срђaн Вербић, министар просвете, науке и технолошког развоја, овлашћени представник Владе.

На основу члана 156. став 3. Пословника Народне скупштине, Одбор за образовање, науку, технолошки развој и информатичко друштво подноси

И З В Е Ш Т А Ј

Одбор је у складу са чланом 164. став 1. Пословника Народне скупштине размотрио амандмане поднете на Предлог закона о изменама и допунама закона о правној заштити индустријског дизајна и одлучио да предложи Народној скупштини **да одбије** следеће амандмане, које није прихватила Влада:

* на члан 7. који су заједно поднели народни посланици Maрко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић;
* на члан 7. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;
* на члан 7. који су зајендо поднели народни посланици Александра Јерков, Борислав Стефановић, Драган Шутановац, Гордана Чомић, Дејан Николић, Балша Божовић, Иван Јовановић и Горан Ћирић;
* на члан 31. који су заједно поднели народни посланици Maрко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић;
* на члан 51. који су заједно поднели народни посланици Maрко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић;

**II**

Одбор је, у складу са чланом 157. став 6. Пословника Народне скупштине, након гласања, одлучио да поднесе амандмане на чл. 9, 26, 31. и 49. Предлога закона о изменама и допунама Закона о правној заштити индустријског дизајна.

Наведене амандмане Одбора прихватио је представник предлагача закона.

За известиоца Одбора на седници Народне скупштине одређена је председница Одбора, мр Александра Јерков.

ПРЕДСЕДНИЦА

мр Александра Јерков